stanford-oval/wikipedia huggingface dataset:
בעל מום
בעל מום בבכור

באופן עקרוני צריך להקריב בכור בהמה טהורה. אבל במקרה שנפל מום בבכור אסור להקריב אותו כמו שאר קורבנות בעלי מום ובמקום זה הוא ניתן לכהן שיכול להשתמש כבשר חולין. מאז חורבן בית המקדש, ישנה בעיה עם בכורות שלא ניתן להקריב אותם על גבי המזבח, אך גם אסור להטיל בהם מום כך שרק אם בכור נעשה בעל מום באופן טבעי מותר לכהן לאכול אותו. לכן רבות מסוגיות המומים בבעלי חיים בש"ס מובאות בהקשר של בכורות בעלי מומים.
הערות שוליים

↑  אמור, סוף פרשה ג'
↑  תוספתא, זבחים פי"ב
↑  הלכות ביאת המקדש ז' א'
↑  מסכת מנחות, ו, א
↑  משנה תורה לרמב"ם, ספר עבודה, הלכות איסורי המזבח, פרק ב', הלכות א'–ו'.
| ספר ויקרא |
| --- | --- | --- |
| פרשת ויקרא | קורבן עולה • קורבן מנחה • קורבן שלמים • קורבן חטאת • קורבן עולה ויורד • קורבן אשם |  |
| פרשת צו | תרומת הדשן • מנחת חינוך • איסור אכילת חלב • שבעת ימי המילואים |  |
| פרשת שמיני | חנוכת המשכן • נדב ואביהוא • קטורת • איסור עבודה במקדש פרוע ראש • מאכלות אסורות • טומאה וטהרה |  |
| פרשת תזריע | טומאת יולדת • קורבן יולדת • נגע הצרעת • נגעי אדם • צרעת הבגד |  |
| פרשת מצורע | צרעת • היטהרות מטומאה • קרבן מצורע • צרעת הבתים • נידה • זב • זבה • טומאת קרי |  |
| פרשת אחרי מות  | יום הכיפורים בבית המקדש • שחוטי חוץ • כיסוי הדם • איסור עריות |  |
| פרשת קדושים | מצוות שבין אדם למקום: עבודת אלילים • שבת •שבועת שקר • כלאיים שעטנז   מצוות שבין אדם לחברו: ואהבת לרעך כמוך • כיבוד אב ואם • גנבה • שקר • רכילות • לא תשנא את אחיך בלבבך • תוכחה • לא תקום ולא תטור • והדרת פני זקן • איסור קללה איסור קללת אב ואם   צדק חברתי: הלנת שכר • לפני עיוור לא תיתן מכשול • לקיחת שוחד • אהבת הגר • איסור אונאה במשקולות • מורא מקדש • פיגול  מצוות התלויות בארץ: עורלה • נטע רבעי • מתנות עניים • לקט שכחה ופאה  חוקות הגויים: לא תאכלו על הדם • לא תנחשו ולא תעוננו • הקפת הראש • השחתת הזקן • כתובת קעקע • העלאה באוב • ידעוני • עבודת המולך   מיתת בית דין • כרת • איסור עריות |  |
| פרשת אמור | כהן • איסורי נישואים לכהן • איסור טומאה למת • דיני כהן גדול • כהן בעל מום • איסור עבודה לכהן טמא או לישראל • בעל מום • אותו ואת בנו • המועדים • הדלקת הנרות במקדש • לחם הפנים • פרשת המקלל • חובל |  |
| פרשת בהר | שמיטה • שנת יובל • גאולת קרקע • איסור ריבית • עבד עברי • איסור עשיית פסל • אבן משכית |  |
| פרשת בחוקותי | פרשת התוכחה • ערכין (יהדות) • תמורה (קורבנות) • פדיון (הלכה) |  |
ספר בראשית • ספר שמות • ספר ויקרא • ספר במדבר • ספר דברים
שלום הציבור (להקה)

| --- | --- |
אורן אליעזרי ויובל בנאי (מימין לשמאל), חברי להקת "שלום הציבור"
אורן אליעזרי ויובל בנאי (מימין לשמאל), חברי להקת "שלום הציבור"
 תקופת הפעילות:  1984–1985 (כשנה)
 סוגה:  גל חדש
 חברים
 יובל בנאי אורן אליעזרי איגי דיין אוהד ורסנו מרק רזניק
שלום הציבור הייתה להקת גל חדש ישראלית שפעלה בשנים 1984–1985. היא הוקמה על ידי יובל בנאי, הגיטריסט אורן אליעזרי ואיגי דיין, שהיו חברים קודם לכן בלהקת "משינה".
היסטוריה

לאחר שהתגלעו מחלוקות בין בנאי לבין שלומי ברכה, גם הוא חבר "משינה", התפרקה הלהקה במרץ 1984, לאחר הופעה אחרונה ב"קולנוע דן", בטרם הוציאה תקליט שדרים ראשון. לאחר הפירוק התפצלו דרכיהם של חברי הלהקה, ויוצאיה בנאי, אליעזרי ודיין הקימו את "שלום הציבור", בעת שברכה ומייקל בנסון הקימו את להקת "החזית העממית". הלהקה ניגנה במועדונים שונים בתל אביב, למשל בפאב "שבלול", אך הופעותיה לא זכו להצלחה רבה.
במסגרת "שלום הציבור" מצא בנאי ביטוי כרומנטיקן עדין, לעומת אפיונו כסולן סוער במשינה. אורן אליעזרי ניגן בסינתיסייזר, גיטרות ובס ואיגי דיין בתופים אלקטרוניים ובכלי הקשה. ללהקה הצטרפו גם יוצאי להקת "לאופרד" אוהד ורסנו ומרק רזניק, שניגנו בבס ובגיטרה בהתאמה, ובהקלטות ניגן גם רונן בן-טל, בעל האולפן שבו הקליטו, בסינתיסייזר. בנאי שר ותיכנת Oberheim DMX (מכונת תופים שיוצרה על ידי חברת Oberheim Electronics).
במסגרת הלהקה זנחו חבריה את השירים באנגלית, ששרו במשינה, וניסו לפנות אל הקהל הרחב. הופעת הבכורה של הלהקה נערכה ב"קולנוע דן" באוגוסט 1984.
הלהקה הוציאה שני תקליטי שדרים לתחנות הרדיו, שאת שניהם כתב בנאי והלחין אליעזרי: "נובמבר אחד" (או באיות "נובמבר 1") ו"ינשוף על ענף גבוה". השירים זכו להצלחה מסוימת ברדיו, אך הלהקה לא הצליחה לחתום על חוזה בחברת תקליטים.
אבי מורגנשטרן כתב על הלהקה:
על שירם "נובמבר אחד" כתב:
יאיר לפיד תיאר את "נובמבר אחד" כשיר "חביב, קליט ולא שום דבר יותר מזה".
ב-1985 התפרקה "שלום הציבור". לאחר פגישה מקרית של בנאי, ברכה ובנסון, הם החליטו על חידוש הפעילות של משינה. יובל בנאי העיד בראיון כי "לא נוצרה כימיה בהרכב הזה", והעיתונאי יוסי חרסונסקי העיר בעת חידוש פעילותה של משינה כי "הטקסטים הכבדים של הלהקה [של 'שלום הציבור'] לא נקלטו במועדוני תל אביב".
באוקטובר 2018 עלתה גרסת רמיקס של "ינשוף על עץ גבוה" לספוטיפיי.
הערות שוליים

↑   בן שלו, "ינשוף על ענף גבוה": תחנה חשובה בדרכו היצירתית של יובל בנאי בהוצאה מחודשת, באתר הארץ, 4 בנובמבר 2018
↑  המחתרת דואגת ל"שלום הציבור", מעריב, 28 במאי 1984
1 2 3  אבי מורגנשטרן, "משינה" נזכרה במאזינים, רוק עמוק, 15 ביוני 1984, בארכיון הכתבות באתר משינה
↑  גידי אביבי, ביקורת - פופ - מבלי להפריע לשלום הציבור, כותרת ראשית, 15 באוגוסט 1984
↑  יאיר לפיד, כולם היו בנאי: תיסלם משינה, מוסף "סופשבוע" במעריב, בארכיון הכתבות באתר משינה, 7 בפברואר 1986 (חלק 2)
↑  דרור נחום (עורך), עסקי הרוקנ'רול, פרק 2: 1985 - הכל קרה כל כך מהר, זברה תקליטים, 2010
1 2  בנאי חוזר ל"מאשינה", מעריב, 5 ביוני 1985
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים: 
| --- | --- |
בקרת זהויות :  VIAF: 1766156223610105400001   WorldCat (עם VIAF): 1766156223610105400001
פיין יאנג קניבלז

.
| --- | --- |
פיין יאנג קניבלז בטקס פרסי גראמי, 1990
פיין יאנג קניבלז בטקס פרסי גראמי, 1990
 מקום הקמה:  ברמינגהאם 
 תקופת הפעילות:  1984 – 1992, 1996 (כ־8 שנים)
 סוגה:  רוק אלטרנטיבי, גל חדש
 חברת תקליטים:  I.R.S. רקורדס, לונדון רקורדס 
 חברים
 רולנד גיפט דייוויד סטיל אנדי קוקס
 
פיין יאנג קניבלז (באנגלית: Fine Young Cannibals; מילולית: קניבלים צעירים ונאים) הייתה להקת רוק בריטית שפעלה בעיקר בשנות ה-80 של המאה ה-20.
הלהקה הוקמה ב-1984 בבירמינגהאם בידי יוצאי להקת דה ביט, דייוויד סטיל ואנדי קוקס. בחיפושיהם אחרי סולן, האזינו השניים לכ-500 קלטות, עד שבחרו בסולן להקת ארקיליקז, רולנד גיפט. מקור שמה של הלהקה בסרט קניבלים צעירים ונאים (All the Fine Young Cannibals) מ-1960, בכיכובם של רוברט וגנר ונטלי ווד.
האלבום הראשון (Fine Young Cannibals)

בתחילת דרכה, התקשתה הלהקה במציאת חברת תקליטים, ואולם לאחר שהפיקה בעצמה קליפ לשיר "Johnny Come Home"‏ (1985), חתמה על חוזה עם חברת I.R.S. Records. הסינגל שהוקלט זכה להצלחה רבה, והגיע למקום השמיני במצעדי המכירות בבריטניה ובאירלנד, ולמקום התשיעי במצעד הוט דאנס האמריקני של בילבורד. להיט נוסף של הלהקה, גרסת כיסוי ל-Suspicious Minds של אלביס פרסלי יצא ב-1986, והגיע למקום השישי במצעד המכירות האוסטרלי, למקום השמיני בבריטניה ולמקום התשיעי באירלנד. השיר כלל קולות רקע של ג'ימי סאמרוויל.
אלבום הבכורה של הלהקה, Fine Young Cannibals, יצא ב-10 בדצמבר 1985. הוא הגיע למעמד של אלבום זהב בבריטניה ואלבום פלטינה בקנדה. האלבום כלל גם שירים בעלי טקסטים פוליטיים, בהם הביעו חברי הלהקה את התנגדותם למדיניותה של ראש ממשלת בריטניה, מרגרט תאצ'ר. כך, למשל, כולל השיר "Blue" את הטקסט הבא:
Government has done me wrong, I’m mad about that.

And it makes me feel like I don’t belong, I’m mad about that.

It’s making life a misery, you wouldn't have taken the liberty

Government has done me wrong, I’m mad about that.
בין האלבומים

בטרם הקליטה הלהקה את אלבומה השני, עסקו חבריה בדברים נוספים. הם הקליטו שירי נושא לשני סרטים: סרטו של בארי לווינסון, אנשי הפח (1987) ומשהו פראי (1986). שיר הנושא של "משהו פראי", גרסת כיסוי ללהיטה של להקת באזקוקס "Ever Fallen in Love (With Someone You Shouldn't've)", נמכר גם כסינגל, שהגיע למקום התשיעי במצעד המכירות הבריטי ולמקום העשירי באירלנד. בסופו של דבר נכלל גם באלבומה השני של הלהקה. גיטריסט הבאזקוקס, סטיב דיגל, טען כי הביצוע של פיין יאנג קניבלז עולה על המקור.
סטיל וקוקס הקימו הרכב האוס בשם "Two Men a Drum Machine and a Trumpet", שהוציא סינגל אינסטרומנטלי אחד, "I'm Tired Of Being Pushed Around", שהגיע למקום ה-18 במצעד המכירות הבריטי. גיפט ניסה את כוחו במשחק, והשתתף בסרטו של סטיבן פרירס "סמי ורוזי עושים את זה".
האלבום השני (The Raw and the Cooked)

אלבומה השני של הלהקה, The Raw and the Cooked‏ (1989), זכה להצלחה גדולה אף יותר מקודמו. מכירותיו הגיעו לכדי שישה אלבומי פלטינה בקנדה, שלושה אלבומי פלטינה בבריטניה ושני אלבומי פלטינה בארצות הברית. הוא הגיע למקום הראשון במצעד בילבורד 200, לראש מצעדי המכירות באוסטריה, אוסטרליה, בריטניה וקנדה, למקום השני בניו זילנד ובשווייץ ולמקום החמישי בשוודיה. הסינגל "She Drives Me Crazy", שנחשב ללהיט הגדול ביותר של הלהקה, הגיע למקום הראשון במצעד בילבורד הוט 100, במצעד הוט דאנס ובמצעד המכירות האוסטרלי, למקום השני באירלנד, ולמקום החמישי בבריטניה ובמצעד השירים האלטרנטיביים של בילבורד. בישראל, דורג השיר במקום החמישי במצעד הפזמונים הבינלאומי השנתי של רשת ג' בשנת 1989. להיט נוסף, "Good Thing", הגיע למקום הראשון במצעד בילבורד 100, למקום השני במצעד השירים האלטרנטיביים, למקום הרביעי באירלנד ולמקום השביעי באוסטרליה ובבריטניה.
הצלחת האלבום הובילה לזכייתה של הלהקה בשני פרסי המוזיקה הבריטית, בקטגוריית הלהקה והאלבום הטובים ביותר לשנת 1990, ואולם חברי הלהקה החזירו את הפרסים כמחאה על מדיניותה של מרגרט תאצ'ר.
ב-1992 התפרקה הלהקה, אך ב-1996 התאחדה לשם הקלטת אלבום האוסף "The Finest", שכלל בעיקר להיטים מאלבומיהם הקודמים. האלבום הגיע למקום העשירי במצעד המכירות הבריטי, והגיע למעמד של אלבום פלטינה.
פול מקרטני וכנפיים

| --- | --- |

 מקום הקמה:  אנגליה 
 מוקד פעילות:  אנגליה
 תקופת הפעילות:  1971–1981 (כ־10 שנים)
 סוגה:  רוק, רוק קל
 חברת תקליטים:  אפל, פארלופון, קאפיטל, קולומביה
 www.paulmccartney.com
 חברים
 פול מקרטני, לינדה מקרטני, דני ליין ואחרים
 
פול מקרטני וכנפיים (באנגלית: Paul McCartney and Wings) הייתה להקת רוק בריטית, שנוסדה באוגוסט 1971, לאחר התפרקותה של להקת הביטלס, בידי חבר הביטלס  פול מקרטני. הלהקה זכתה להצלחה במהלך שנות ה-70 ותחילת שנות ה-80, למרות השינויים התכופים בהרכבה. הלהקה הופיעה ברחבי העולם, הוציאה 12 אלבומים, 23 סינגלים וזכתה ב-3 פרסי גראמי.
פעילות

בשנת 1971 הוציאה הלהקה את אלבומה הראשון, "Wild Life", שזכה להצלחה מסחרית בינונית ולביקורות צוננות. בפברואר 1972 יצרה סנסציה בבריטניה כאשר הוציאה סינגל בשם "Give Ireland Back to the Irish", שנכתב בעקבות אירועי יום ראשון העקוב מדם. ה-BBC סירב להשמיע את השיר בשל הדעה הפוליטית הקיצונית שהביע ובטבלת המצעדים של התחנה הופיע כ"שיר של להקת Wings" ללא ציון שמו המפורש. למרות שכמעט ולא זכה לזמן אוויר ברדיו, השיר הגיע למקום ה-16 בבריטניה ולמקום הראשון באירלנד ובספרד. באותה שנה ה-BBC החרים סינגל נוסף של הלהקה, "Hi, Hi, Hi", בשל מילותיו שהתייחסו לכאורה לסקס ולסמים.
באותה שנה ביצעה הלהקה את שיר הנושא של הסרט "חיה ותן למות" (Live and Let Die) מסדרת סרטי ג'יימס בונד; השיר היה מועמד לפרס אוסקר ולפרס גראמי, אך לא זכה באף אחד מהם. מפיק השיר, ג'ורג' מרטין, זכה בפרס גראמי על ההפקה של פסקול הסרט. לשיר עצמו הוקלטה ב-1991 גרסת כיסוי מפורסמת על ידי להקת Guns N' Roses.
אלבומם המצליח ביותר, Band on the Run, יצא ב-1973 וזכה מיד לביקורות נלהבות. הטיפוס לראש הרשימה היה הדרגתי יותר, אך הוא הגיע למקום הראשון בבריטניה ובארצות הברית. האלבום זכה בשני פרסי גראמי ב-1974: אלבום הפופ הטוב ביותר ללהקה עצמה ובקטגוריית ההפקה והסאונד למפיק ג'ף אמריק. פרס גראמי נוסף הוענק ללהקה בזכות השיר "Rockestra Theme" מתוך אלבומם "Back to the Egg" שיצא ב-1979.
את ההקלטות לאלבומם הבא, "Venus and Mars", החלו בלונדון, אך במהלכן עברה הלהקה לניו אורלינס. אלבום כלל בין היתר שיר "Listen to What the Man Said" שבהמשך יצא כסינגל. גם אלבום זה זכה להצלחה ובעקבותיו יצאו לסיבוב הופעות חובק עולם שהסתיים ב-1976. סיבוב הופעות עולמי נוסף שלהם נקטע בשנת 1980 ביפן, לאחר שמקרטני נעצר בשדה התעופה בטוקיו כשבהחזקתו מעל 200 גרם של מריחואנה. הוא הוחזק במעצר עשרה ימים וגורש לבריטניה; חברי הלהקה ביטלו את 11 ההופעות שהיו מתוכננות במדינה וחזרו לבריטניה לפניו.
הלהקה התפרקה באופן סופי באפריל 1981. מוקדם יותר באותה שנה עזבו חלק מהנגנים לטובת פרויקטים אחרים, ושוב נותרו שלושת החברים המקוריים בלבד. אולם, הירצחו של ג'ון לנון בדצמבר 1980 הותיר את חותמו על מקרטני והוא נמנע מהופעות, עד שהלהקה הכריזה על התפרקותה הסופית.
חברי הלהקה

רק שלושה חברים נשארו בלהקה לאורך כל שנות פעילותה:
פול מקרטני: שירה, גיטרה בס, גיטרה, קלידים. פול אף היה הכותב העיקרי.
לינדה מקרטני: שירה, קלידים
דני ליין (חבר להקת המודי בלוז לשעבר): שירה, גיטרה, בס, פסנתר
שאר חברי הלהקה:
דני סייוול (בשנים 1971–1973): תופים וכלי הקשה
הנרי מק'קולוך (בשנת 1972): שירה, גיטרה
ג'ימי מק'קולוך (בשנים 1974–1978): שירה, גיטרה
ג'ף בריטון (בשנים 1974–1975): תופים וכלי הקשה
ג'ו אינגליש (בשנים 1975–1978): שירה, תופים וכלי הקשה
רביעיית כלי נשיפה (בשנים 1975–1977, 1978-1981): טוני דורסי, האווי קייסי, ת'דאוס ריצ'רד, סטיב האוורד
לורנס ג'ובר (בשנים 1978–1981): שירה, גיטרה
סטיב הולי (בשנים 1978–1981): שירה, תופים וכלי הקשה
איחוד

ביולי 2007 התאחדו שלושה מחברי הלהקה (דני ליין, דני סייוול ולורנס ג'ובר) לצורך הופעה בפסטיבל הביטלס בלאס וגאס. הם שרו, בין היתר, את השירים "Band on the Run", "Mull of Kintyre" ו"Go Now". לפי אחד מהדיווחים, ליין הודיע שהשלושה דנים במופע איחוד.
דיסקוגרפיה

| אלבום | שנת הוצאה | מקום במצעדים> הבריטי | מקום במצעדים> האמריקאי | הערות |
| --- | --- | --- | --- | --- |
| Wild Life | 1971 | #11 | #10 |  |
| Red Rose Speedway | 1973 | #5 | #1 |  |
| Band on the Run | 1973 | #1 | #1 |  |
| Venus and Mars | 1975 | #1 | #1 |  |
| Wings at the Speed of Sound | 1976 | #2 | #1 |  |
| (Wings over America (Live | 1976 | #8 | #1 |  |
| London Town | 1978 | #4 | #2 |  |
| Wings Greatest | 1978 | #5 | #29 | אלבום אוסף |
| Back to the Egg | 1979 | #6 | #8 |  |
Tanki Online

| --- | --- |

 כללי
 תאריך הוצאה:  2009
 סוגה:  משחק רשת מרובה משתתפים, משחק פעולה, משחק נהיגה
 פיתוח:  AlternativaPlatform
 ארץ מקור:  רוסיה 
 שפות:  אנגלית, פורטוגזית ברזילאית, פולנית, ספרדית, גרמנית, רוסית 
 הפצה:  AlternativaPlatform
 דרישות תוכנה
 מנוע משחק:  Unity3D
 מצבי משחק:  Multiplayer
 פלטפורמות:  אדובי פלאש (Legcy),HTML5,Android
 
 tankionline.com
 
Tanki Online (בעברית: טנקי אונליין) הוא משחק רשת מרובה משתתפים מסיבי חופשי בעבר המשחק בוסס על טכנולוגיית אדובי פלאש שנוצרה ביוני 2009, בשנת 2019 הוא הועבר למנוע Unity. זהו משחק מבוסס דפדפן בז'אנר משחק יריות מגוף שלישי. על פי נתוני גלישה וגרף העומס על שרתי המשחק עצמו, בכל רגע נתון מחוברים כמה אלפי שחקנים.[דרוש מקור]
אופן המשחק > תיבות אספקה

בקרבות יש אזורים מיוחדים המיועדים להצנחת אספקה (למידע מורחב), המגיעה בצורת קופסה המוצנחת מהאוויר, ומעניקות לשחקן שאסף אותן יכולות מוגברות ולזמן מוגבל. כמה דקות לאחר איסוף קופסה, תוצנח במקומה אחת חדשה. אזור הנפילה תמיד מסומן על הקרקע.
קיימת גם יכולת הנקראת Overdrive, הנטענת במהלך המשחק בהתאם לרמת הפעילות של השחקן, וכאשר מופעלת, מעניקה לשחקן כוח מיוחד בהתאם לסוג גוף הטנק. סוג תיבה מיוחד שמוצנח - Nuclear Engergy - משלים את הטעינה של היכולת הזאת ל-100% באופן מיידי.
סוג נוסף של תיבה המוצנחת הוא ה-Gold Box.
אופן המשחק > תיבות אספקה > גולד בוקס - Gold Box

זה בונוס אשר יורד באמצע קרב. שווי הקופסה 1,000 קריסטלים (גבישים). במקור גולד בוקס נחת כאשר הקופה של הקרב הגיעה למכפלה של 700 קריסטלים. מאז עדכון 1.78.0 זה יכול להופיע בקרב עם כל גודל של קופת הקרב. לעיתים ערכו של הגולד בוקס עולה באירועים מיוחדים כגון חג המולד, אחד באפריל ויום-הולדת לטנקי. לעומת זאת, תיבות זהב שמוצנחות על ידי שחקנים כאספקה לא מושפעות מאירועים. בגרסה הקודמת של המשחק היו יורדות גם תיבות של 10,000, 100,000, 1,000,000. לאחר כמה שנים חזר למשחק תיבה שמכילה 10,000 קריסטלים, והיא נקראת MegaGold.
ישנו גם שני סוגי גולד-בוקס מיוחדים, כגון ליצן (יורד באחד באפריל ומכיל פרסים שונים ומפתיעים), ותיבה (גולד בוקס כחול, נקרא Regular Key) שמביאה לך מכולה ירוקה (מכולה ירוקה מכילה קריסטלים, אספקות, צבעים ועוד).
אופן המשחק > שחקנים

לכל שחקן בטנקי אונליין ניקוד ניסיון (Experience), דרגה הנקבעת לפי גובה הניקוד, קופה עם סכום כסף (קריסטלים), וציוד משלו. הטנק של כל שחקן כולל מספר רכיבים קבועים, שהבולטים מביניהם הם צריח הטנק, גוף הטנק(תובה),רחפן וצבע.
מידע מורחב על הציוד השונה מופיע תחת הכותרת "ציוד", ומידע על הדרגות וכלכלת המשחק מפורט תחת הכותרת "מוסך, דרגות ומטבע".
אופן המשחק > ציוד

לכל שחקן אפשרות לקנות ציוד חדש או לשדרג ציוד קיים. הדבר נעשה במוסך (Garage), בו קיים גם מודל תלת-ממדי של הטנק של השחקן, ומאפשר להחליף ציוד, גם במהלך קרב. ככל שדרגתו של השחקן גבוהה יותר, יותר ציוד יהיה זמין עבורו.
הציוד מתחלק למספר קטגוריות שונות, כאשר חלק משויכות לציוד לטנק, ואחרות לתוספות דקורטיביות או לפריטים שאינם כשלעצמם קשורים לקרב.
יצוין שככל שהציוד יותר מתקדם, כך מחירו יהיה גדול יותר, והדרגה המינימלית לרכישתו תהיה גבוהה בהתאם.
אופן המשחק > ציוד > צריחים (כלי נשק)

במשחק ישנם 19 כלי נשק, השונים אחד מהשני באופן הפעולה ובנתונים הטכניים (כמו עוצמה, זמן טעינה, טווח, וכו'). השמות של הצריחים:


פַיֵרְבֵּרְד, מקפיא, אִיזִידָה, טסלה, הָמֵּר, טְוִוינְס, רִיקוֹשֶׁט, סְמוֹקִי, סְטְרִיקֶר, ווּלְקַן, תָ'נְדֶר, רֵייְלְגָן, עקרב, מגנום, גאוס, וצלף.
בנוסף ישנם צריחים שלא ניתן לקנותם, אך הם נמצאים באירועים שונים, כמו ה־B0-NK.
אופן המשחק > ציוד > צריחים (כלי נשק) > תוספות-צריחים

את התוספות ניתן לקבל במכולות (ירוקות - Regular Container, או אדומות - Epic Container) או לקנות בקריסטלים, יש תוספות מיוחדות שניתן להשיג אותן רק במכולה אדומה.
התוספות משפרות את הצריח ונותנות לו יכולות מיוחדות.
אופן המשחק > ציוד > טנקים (גוף הטנקים) - Hulls

במשחק ישנם 14 טנקים, כאשר לכל אחד גודל פיסי שונה (לפי חלוקה כללית של טנקים קלים, בינוניים וכבדים) ונתונים טכניים (כמו רמת ההגנה של הטנק הכולל, מהירות מרבית, תאוצה, המהירות סיבוב, וכו'). הטנקים הקלים הם: צרעה, דבּור, וקפצן.
הגופי הבינוניים הם: פלאדין, ויקינג, האנטר,, צלבן (באנגלית: Crusader), ודיקטטור (באנגלית: Dictator).
הגופים הכבדים הם: ארס (באנגלית: Ares), טיטאן (באנגלית: Titan), וממות' (באנגלית: Mammoth).
אופן המשחק > ציוד > טנקים (גוף הטנקים) - Hulls > תוספות-טנקים

את התוספות ניתן לקבל במכולות (ירוקות - Regular Container, או אדומות - Epic Container) או לקנות בקריסטלים/טנקונים (באנגלית: Tankoins), יש תוספות מיוחדות שניתן להשיג אותן רק במכולה אדומה.
התוספות משפרות את הטנק ונותנות לו חסינויות לאפקטים.
ישנה תוספת מיוחדת שניתנת לשחקן רק אחרי שצבר 5,000,000 נקודות קרב עם גוף מסוים, שנותנות לו חסינות מכמה אפקטים במקבלים -
עורות - Skins
לכל גוף ורובה ישנם מספר עורות, אותם ניתן ללבוש כדי להיות בעלי יופי ייחודי. את העורות ניתן לקבל במכולות Skin, מכולות אדומות ובאירועים מיוחדים, כמו כן כל חודש יש 2 באטל פאסים, כל אחד חצי חודש, שבשלב האחרון ישנו סקין.
אופן המשחק > ציוד > שדרוגים

את רוב הציוד הפונקציונלי במשחק ניתן לשדרג, כאשר קיימים מספר סוגים שונים של שדרוגים: דג
גרסאות Mk - לצריחים, גופי טנקים ומודולי הגנה קיימות 7 גרסאות שונות: Mk1 היא החלשה ביותר וזמינה בדרגות נמוכות יותר, ו-Mk7 היא הגרסה החזקה ביותר של הציוד, ומוצעת רק בדרגות גבוהות יותר. כיום, לכל גרסאות Mk יש מראה חיצוני שווה.
מיקרו-שדרוגים (Micro-Upgrades) - לכל גרסת Mk של ציוד קיימת חלוקה של תת-שדרוגים, המהווים שלבי ביניים בין הנתונים של הגרסה הנוכחית לגרסה הבאה. על מנת להשתפר ל־Mk הבא על השחקן לקנות את כל השיפורים של הגרסה הנוכחית, וכשיגיע לרמה בה יוכל לשפר ל־Mk הבא יוכל לשפר בעלות של טנקוינים בודדים.
אופן המשחק > ציוד > מודולי הגנה - Protection Modules

כנגד כל סוג פגיעה (צריחים ומוקשים, אבל לא השמדה עצמית או מכוח מיוחד של טנקים) קיים סוג הגנה שניתן להפעיל - עד 4 סוגים. לשחקנים חדשים יש רק אפשרות אחת והם יכולים לשחרר נעילה של עוד הגנות בו זמנית בסכום של 50 Tankoins, השלישי ב-500 Tankoins והרביעי ב-5000 Tankoins. רמת ההגנה יכולה להוריד 5% עד 50% מעוצמת הפגיעה בטנק, וזאת בהתאם לרמת ההגנה שבבעלות השחקן.
אופן המשחק > ציוד > צבעים - Paints

צבעים קובעים את הדוגמה החיצונית שמופיעה על הטנק, פרט לאלמנטים קבועים של הצריח וגוף הטנק (כמו לוע הקנה]). במקור צבעים סיפקו לטנק הגנה, אך כעת הם משמשים כאלמנט עיצובי בלבד, שיכול גם לסייע בתור הסוואה.
אופן המשחק > ציוד > אספקות - Supplies

האספקות מקבלות מספרים במקלדת המאפשרות להשתמש בהם. המקשים הם: 1, 2, 3, 4, ו-5. את האספקות אפשר לקנות במוסך, לזכות בהן מהמשימות היומיות ולאסוף בתיבה תוך כדי משחק.
לאחר כל שימוש יש לחכות 30 שניות, חוץ מגולד בוקס שצריך לחכות 5 שניות בין הורדה להורדה.
Repair Kit - ממלא את חיי השחקן תוך 2 שניות.
Double Armor - מכפיל את הגנת השחקן פי 1.5 למשך 30 שניות.
Double Damage מכפיל את פגיעת הצריח פי 1.5 למשך 30 שניות.
Speed Boost - מוסיף למהירות הטנק 30% למהירות ההתחלתית למשך 30 שניות.
Mine - מוקש רב-עוצמה המופעל כנגד טנק אויב שעולה עליו. לא ניתן לאספו באמצעות תיבות המוצנחות בקרב, וכל המוקשים שהוטמנו נעלמים כאשר השחקן שהטמין אותם נהרג.
Gold box - תיבת זהב שניתן להצניח בקרב בכל עת. בניגוד לשאר סוגי האספקה, תיבת זהב להצנחה ניתן לקנות רק בכסף אמיתי או על ידי זכייה במשימות. ערך התיבה קבוע, ואינו משתנה במהלך אירועים בהם יש ערך שונה לתיבה.
רימונים - Grenades
אספקה מיוחדת שמופעלת בלחיצה על המקש 'F'.
סוך הרימונים שזמין כרגע הוא רימון שנזרק על המטרה ומתפוצץ, אותו ניתן לשדרג כמו שמשדרגים רובה או גוף. בעתיד יתווספו סוגים נוספים של רימונים.
אופן המשחק > ציוד > מזל"טים - Drones

לוויינים או מזל"טים הם רחפנים העוקבים אחרי השחקן ומגבירים יכולות שלו או של חברי הקבוצה שלו בתנאים מסוימים, או הארכת משך הפעולה של אספקה קיימת. ישנם כמה סוגי רחפנים.
מזל"ט הפשוט שמקנה לך את האפשרות להשתמש באספקה.
מזל"ט שמקנה לך אפשרות להשתמש באספקת 'ריפוי' בקצב מוגבר.
מזל"ט שמקנה לך הגנה חזקה יותר, ומבטל את הצורך להמתין מהרגע שהאספקה נגמרת עד שאפשר להשתמש באחת אחרת.
מזל"ט שמקנה לך נזק חזק יותר, ומבטל את הצורך להמתין מהרגע שהאספקה נגמרת עד שאפשר להשתמש באחת אחרת.
מזל"ט שמקנה לך מהירות גבוהה יותר, ומבטל את הצורך להמתין מהרגע שהאספקה נגמרת עד שאפשר להשתמש באחת אחרת.
מזל"ט שמבטל את הצורך לחכות בין אספקה לאספקה אך משתמש ב2 מכל אספקה כל פעם. למזל"ט זה יש גרסת XT עם טקסטורה מזהב, אותה מקבל שחקן אחד כל חודש.
מזל"ט שמאפשר לך להשתמש רק באספקה אחת (הגנה, נזק כפול או מיהות) בכל רגע נתון, אך היא חזקה יותר. למזל"ט זה יש גרסת XT עם טקסטורה מזהב, אותה מקבל שחקן אחד כל חודש.
אופן המשחק > ציוד > מכולות - Containers

מכולות הן פרס שניתן להשיג באמצעות השלמת משימות שונות. בעת פתיחתן השחקן יקבל בונוס של קריסטלים, תיבות זהב, ימי פרימיום, צבעים, טנקונים, XT, או אספקה מאחד הסוגים.
ישנם שישה סוגי מכולות:
מכולה ירוקה - אפשר לקבל בה שלל תגמולים, רובים/טנקים (Mk 1), אספקה, קריסטלים, שינויים לרובים, שינויים לגופים וצבעים. כל עוד יש לך מעל 15 מכולות, הוא יפתח לך 15 מכולו ביחד, אם יש פחות הוא יפתח את כל מה שיש.
מכולה כחולה, המקבלים ממשימות שבועיות ונותנת לך באופן קבוע אספקה וקריסטלים. את התגמולים מקבלים לפי כמות המכולות הכחולות שיש לך.
מכולה אדומה - מכולת אולטרה. די דומה למכולה ירוקה, רק שהתגמולים בה שונים ולרוב יוצא תגמולים יותר טובים מקבלים אותה לרוב עורות נדירים.
מכולת "skin" - המכולה הכי נדירה, משיגים ממנה עור לאחד מהרובים או הטנקים.
מיני מכולה ( כבר לא קיימת) - מכלה פשוטה איתה ניתן לקבל אספקה, קריסטלים, אספקה וטנקונים.
מכולה חומה (כבר לא קיימת) - המכולה הכי פשוטה, אותה מקבלים מדי 6 שעות באנדרואיד.
אופן המשחק > מוסך, דרגות ומטבעות

לכל שחקן דרגה, הנקבעת לפי מספר הנקודות שבהן זכה בכל הקרבות בהם השתתף. ככל שצוברים יותר נקודות, כך מגיעים לדרגה גבוהה יותר (במשחק 31 דרגות שונות, כאשר הדרגה ה-31 מקבלת תת-מספור עם כל התקדמות נוספת של 200,000 נקודות). ההילך החוקי במשחק הוא גבישים (Crystals, או קריסטלים) וטנקונים (Tankoins, או טנק-קוינסים). את הגבישים מקבלים בדרכים הבאות:
במהלך כל קרב נצברים קריסטלים ונשמרים כפרס (Battle Funds). בתום כל קרב, סך הקריסטלים שנצברו מחולק בין הקבוצות לפי הניקוד שלהן, ולאחר מכן בין השחקנים של כל קבוצה, לפי הנקודות שכל אחד צבר.
על ידי השלמת המשימות היומיות (3 משימות), שהפרס של כל אחת מהן עשוי להיות קריסטלים, אספקה או תיבות גולד בוקס.
תפיסה של קופסת זהב, המעניקה לשחקן שתפס אותה 1,000 קריסטלים או מכולה (הסכום עשוי להשתנות באירועים מיוחדים).
לקנות קריסטלים בטנקונים.
על ידי פתיחת מכולות.
את הטנקויינים אפשר לקבל בהשלמת משימות שבועיות או בקניה בחנות (Shop באנגלית).
כאשר נכנסים למשחק, מגיעים באופן אוטומטי ל"לובי" של אחד משרתי המשחק, בו רשימת הקרבות המנוהלים באותו שרת והצ'אט של השרת (השחקן מופנה לשרת בו מספר הקרבות ברמה שלו הוא הרב ביותר). משם השחקן יכול להיכנס לקרב, ליצור קרב חדש, להחליף שרת או לבצע פעולה אחרת. במקביל ללובי, קיים גם המוסך (Garage), בו השחקן יכול להחליף ציוד, לקנות ציוד חדש או לשדרג אותו. המוסך זמין גם במהלך קרב - המאפשר החלפת ציוד אחת ל-15 דקות.
כמו כן, במוסך נמכרים גם פריטים נוספים:
אספקה (Supplies, ידוע גם כ-"Drugs" בקרב השחקנים) - בונוסים שמחזקים את הטנק לזמן מוגבל. אלה אותם בונוסים שמוצנחים אל תוך הקרב בקופסאות, כפי שצוין קודם, אך את האספקה שקונים מהמוסך ניתן להפעיל באמצעות המקלדת, ומבלי לחכות לקופסה שתוצנח. בנוסף לסוגים שהוזכרו כבר, ניתן לקנות במוסך גם מוקשים את האספקה בשימוש עצמי ניתן לנצל רק כאשר יש לך רחפן.